Dokumentárny seriál Street Racers, ktorý prináša pohľad do zákulisia elektrickej série Formula E, prichádza so štvrtým dielom. Vyše dvadsaťminútový prehľad zobrazuje prípravy a sprievodné podujatia, ktoré sa konali popri Marakéš ePrix. Samozrejme, nechýba ani pohľad na samotné preteky, ktoré sa stali korisťou obhajcu titulu Sébastiena Buemiho.
Šéf série Alejandro Agag, piloti a ďalšie osobnosti upozorňujú na dôležitosť boja za udržateľné a obnoviteľné energie. Afrika je podľa Agaga z pohľadu budúcnosti ľudstva mimoriadne dôležitým kontinentom. V novej epizóde sa okrem iného môžete bližšie pozrieť na prezentáciu prvého elektrického vozidla z dielne Jaguaru.